In cadrul aparatului de specialitate al primarului Comunei Gottlob, functioneaza un Serviciu Public de Asistenta Sociala, acreditat pentru furnizarea de servicii sociale conform certificatului de acreditare **seria AF nr.006176,** din data de 16.01.2020, emis de Ministerul Muncii si Protectiei Sociale.

Scopul serviciului social este de a imbunatatii calitatea vietii persoanelor sociovulnerabile din comunitate, a celor care nu au posibilitatea de a realiza prin mijloace si eforturi proprii un mod normal si decent de viata.

Asistenta sociala la nivelul SPAS-ului se realizeaza prin acordarea de prestatii sociale si furnizarea de servicii sociale, beneficiari fiind familiile si copiii cu venituri reduse, persoanele varstnice fara apartinatori, persoanele adulte si copii incadrati in grad de handicap, persoanele fara adapost, persoanele aflate in cautarea unui loc de munca,etc.

**BENEFICII SOCIALE ACORDATE**:

1. **VENIT MINIM GARANTAT ( AJUTOR SOCIAL):**

***Ajutoare sociale*** acordate in baza Legii nr. 416/2001 privind **venitul minim garantat** cu modificarile si completarile ulterioare, pot fi solicitate de reprezentantul legal al familiei fara venituri sau cu venituri foarte mici, aflate în situaţii de criză şi care au domiciliul stabil, reşedinţa pe raza comunei Gottlob.

La începutul anului 2021 se aflau în plată un număr de 18 dosare, în număr total de 24 de persoane, dintre care 9 sunt apți de muncă, pentru prestarea orelor în folosul comunității.

**Acte necesare:**

1. Acte de stare civila a membrilor de familie;
2. Certificatul de căsătorie/Hotărâre de divorţ/Acte de deces (dupa caz);
3. Hotărâre de încuviinţare a adopţiei/încredinţare/plasament familial;
4. Hotărâre de stabilire a pensiei alimentare pentru copii minori, actualizată anual;
5. Actul din care să rezulte calitatea de tutore sau curator;
6. Adeverinţă eliberată de AJOFM Sannicolau Mare privind luarea in evidenta a persoanelor adulte apte de munca aflate in cautarea unui loc de munca;
7. Adeverinţă de elev sau student;
8. Adeverinta de venit eliberata de Administraţia Financiară pentru persoanele peste 18 ani fara venituri, sau adeverinta de la locul de munca privind venitul lunar realizat;
9. Actul de proprietate a locuintei sau contract de inchiriere;
10. Certificat de invaliditate/persoană cu handicap, daca este cazul;
11. Act medical din care să reiasă starea de sănătate ( apt pentru prestarea unei munci de interes local ). În cazul unei persoane declarată inaptă de muncă, se solicită un certificat eliberat de Comisia de Expertiză a Capacităţii de Muncă;
12. Adeverinţă eliberata de primăria localităţii de domiciliu, din care sa reiasa dacă deţine sau nu proprietăţi, autoturisme, utilaje agricole, sau terenuri agricole.

**\****Cerere ajutor social- tip* se poate vedea la secțiunea *formulare.*

1. **ALOCAȚIA DE SUSȚINERE A FAMILIEI**

Alocația de susținere a familiei, se acordă conform Legii nr. 277/2010, cu modificările și completările ulterioare, ca formă de sprijin pentru familiile cu venituri reduse care au în creștere și îngrijire copii în vârstă de până la 18 ani.

Alocația se acordă pe bază de cerere și declarație pe propria răspundere însoțită de actele doveditoare privind componența familiei, veniturile acesteia și, după caz, privind frecventarea cursurilor școlare de către copiii aflați în întreținere.

La începutul anului 2021 se aflau în plată un număr de 13 dosare, cuprinzând 49 de beneficiari.

**\****Cerere alocație susținere a familiei- tip* se poate vedea la secțiunea *formulare.*

1. **AJUTORUL DE ÎNCĂLZIRE PENTRU SEZONUL RECE**

Beneficiază de drepturile prevăzute de OUG 70/ 2011, cu modificările și completările ulterioare, la [art. 8](https://lege5.ro/Gratuit/gi3danzygi/ordonanta-de-urgenta-nr-70-2011-privind-masurile-de-protectie-sociala-in-perioada-sezonului-rece?pid=56892567&d=2021-02-23#p-56892567), [9](https://lege5.ro/Gratuit/gi3danzygi/ordonanta-de-urgenta-nr-70-2011-privind-masurile-de-protectie-sociala-in-perioada-sezonului-rece?pid=56892598&d=2021-02-23#p-56892598) și [11](https://lege5.ro/Gratuit/gi3danzygi/ordonanta-de-urgenta-nr-70-2011-privind-masurile-de-protectie-sociala-in-perioada-sezonului-rece?pid=56892612&d=2021-02-23#p-56892612), familiile și persoanele singure, cetățeni români, precum și cetățeni străini ori apatrizi cu domiciliul sau, după caz, reședința în România, stabilită în condițiile legislației române.

Ajutorul pentru încălzirea locuinței se acordă pe bază de cerere și declarație pe propria răspundere privind componența familiei și veniturile acesteia. La completarea cererii, titularul are obligația de a menționa corect componența familiei, veniturile membrilor acesteia, precum și bunurile mobile și imobile deținute, așa cum sunt acestea trecute în formularul tip, pe care îl regăsiți în secțiunea *formulare.*

În sezonul rece 2020-2021, se aflau în plată un număr de 25 dosare, dintre care 18 dosare sunt beneficiari de venit minim garantat.

1. **Programului operațional ajutorarea persoanelor defavorizate – POAD**

Conform legislației în vigoare (OUG 84/2020), categoriile de persoane cele mai defavorizate care beneficiază de ajutoare alimentare, în caz de deprivare alimentară constând în lipsa alimentelor de bază, și/sau asistență materială de bază, în caz de precaritate materială constând în lipsa produselor de igienă, acordate în cadrul POAD, și care au calitatea de destinatari finali sunt:

a) familiile și persoanele singure cărora le este stabilit, prin dispoziție scrisă a primarului, dreptul la un venit minim garantat acordat în baza Legii nr. 416/2001 privind venitul minim garantat, cu modificările și completările ulterioare;

b) familiile beneficiare de alocație pentru susținerea familiei acordată în baza Legii nr. 277/2010 privind alocația pentru susținerea familiei, republicată, cu modificările și completările ulterioare;

c) persoanele/familiile aflate temporar în situații critice de viață, respectiv victime ale calamităților, persoane dependente, definite conform prezentei ordonanțe de urgență, și în alte situații asemănătoare stabilite prin anchetele sociale și care se află în situații deosebite de vulnerabilitate, precum și persoanele care locuiesc în așezările informale.

La începutul anului 2021, am primit un număr de 81 pachete cu produse de igienă, tranșa a treia, care se află în curs de distribuire.

1. **ALOCATIA DE STAT:**

In conformitate cu prevederile Legii nr. 61/1993, cu modificarile si completarile ulterioare, se solicita de către un reprezentant legal al copilului la primăria aparținând adresei de domiciliu , se depune *cerere tip pentru alocatie de stat* – regăsit la secțiunea*formulare*, copii ale actelor de identitate parinti, copie certificat de nastere pentru copilul nou nascut, dosar plic și extras de cont in cazul optiunii de virare a sumei in cont propriu.

1. **INDEMNIZAȚIA PENTRU CREȘTERE COPIL (ICC)**

Persoanele care, în ultimii 2 ani anteriori datei nașterii copilului, au realizat timp de cel puțin 12 luni venituri din salarii și asimilate salariilor, venituri din activități independente, venituri din drepturi de proprietate intelectuală, venituri din activități agricole, silvicultură și piscicultură, supuse impozitului pe venit potrivit prevederilor Legii nr. 227/2015 privind Codul fiscal, cu modificările și completările ulterioare, denumite în continuare venituri supuse impozitului, beneficiază de concediu pentru creșterea copilului în vârstă de până la 2 ani, respectiv 3 ani, în cazul copilului cu handicap, precum și de o indemnizație lunară.

Se solicită la primăria aparținând adresei de domiciliu , se depune *cerere tip pentru indemnizație creștere copil* – regăsit la secțiunea*formulare*, copii ale actelor de identitate parinti, copie certificat de nastere pentru copilul nou nascut, adeverința cuprinzând venitul realizat în perioada menționată mai sus, cererea de acordare a concediului aprobată de către angajator și decizia de suspendare a activității, dosar plic și extras de cont in cazul optiunii de virare a sumei in cont propriu.

1. **TICHETE SOCIALE PENTRU SPRIJIN EDUCAȚIONAL - POAD**

Conform OUG 133/2020, se pot depune cererile pentru acordarea de tichete sociale pe suport electronic pentru sprijin educational, în cuantum de 500 lei/an școlar, pentru cheltuielile ocazionate de acoperirea precarităţii materiale de bază.

Condițiile de eligibilitate pe care trebuie să le îndeplinească solicitanții sunt următoarele:

– să aibă domiciliul/reședința pe raza comunei;

– venitul mediu net lunar pe membru de familie, realizat în luna iulie a acestui an, să fie de:

• **până la 284 lei/membru de familie, în cazul familiilor cu copii care sunt înscriși la grădiniță;**

**• până la 1.115 lei/membru de familie în cazul familiilor cu copii care sunt înscriși la clasele I-VIII**

**– să facă dovada înscrierii copilului la grădiniţă sau școală.**

Pentru beneficiarii de venit minim garantat și alocație de susținere a familiei, dosarul trebuie să conțină doar cererea tip completată și dovada înscrierii copiilor într-o unitate de învățământ

Pentru anul şcolar 2020 – 2021 cererile-declarații pe propria răspundere (formular tip) se depun de către reprezentantul familiei sau de către reprezentantul legal al copilului la registratura Primăriei, de luni până vineri.

Familiile care devin eligibile după data de mai sus, pot depune cererile pe tot parcursul anului școlar.

1. **TICHETE SOCIALE PENTRU MESE CALDE - POAD**

Conform OUG 115/ 2020, beneficiază de tichete sociale, pe suport electronic, pentru a beneficia de mese calde, persoanele care au împlinit vârsta de 75 de ani sau peste această vârstă, care beneficiază de indemnizația socială pentru pensionari sau alte drepturi prin legi cu caracter special, plătite prin case teritoriale de pensii și persoane/familii fără adăpost, inclusiv persoanele/familiile care au fost evacuate și familiile cu copii care nu au domiciliu stabil, mai ales cele monoparentale.

1. **INDEMNIZAȚIA DE ÎNSOȚITOR PENTRU PERSOANELE CU HANDICAP GRAV, CU ASISTENT PERSONAL SAU ANGAJAREA UNUI ASISTENT PERSONAL**

În condițiile Legii 448/2006, cu modificările și completările, părinții sau, după caz, reprezentanții legali ai copilului cu handicap grav, persoana sau familia care a primit în plasament un copil cu handicap grav, adulții cu handicap grav ori reprezentanții legali ai acestora, cu excepția celor cu handicap vizual grav, pot opta între asistent personal și primirea unei indemnizații lunare.

Plata indemnizației lunare se asigură de primăriile în a căror rază teritorială își are domiciliul sau reședința persoana cu handicap grav și se face pe perioada valabilității certificatului de încadrare în grad de handicap, emis de comisiile de protecție a copiilor sau de comisiile de evaluare a persoanelor adulte cu handicap, după caz.

Pentru a beneficia de aceste drepturi se depune o cerere, însoțită de copia certificatului de încadrare în grad de handicap și copia cărții de identitate a persoanei în cauză, respectiv a reprezentantului legal al acesteia.

Persoana adultă cu handicap grav are dreptul la un asistent personal, în baza evaluării sociopsihomedicale. Poate fi încadrată cu contract individual de muncă în funcția de asistent personal persoana care îndeplinește următoarele condiții:

**a)** are vârsta minimă de 18 ani împliniți;

**b)** nu a fost condamnată pentru săvârșirea unei infracțiuni care ar face-o incompatibilă cu exercitarea ocupației de asistent personal;

**c)** are capacitate deplină de exercițiu;

**d)** are o stare de sănătate corespunzătoare, atestată de medicul de familie sau pe baza unui examen medical de specialitate;

**e)** a absolvit cel puțin cursurile învățământului general obligatoriu, cu excepția rudelor și afinilor până la gradul al IV-lea inclusiv ale persoanei cu handicap grav, precum și cu excepția soțului sau soției, după caz; în situații excepționale, la propunerea asistentului social din cadrul aparatului propriu al consiliului local în a cărui rază teritorială își are domiciliul sau reședința persoana care urmează să îndeplinească funcția de asistent personal, Autoritatea Națională pentru Persoanele cu Dizabilități poate aproba derogarea de la îndeplinirea condițiilor de studii și în cazul altor persoane.

Dosarul de angajare va cuprinde cerere, acte de identitate și stare civilă atât ale persoanei cu handicap cât și ale solicitantului, cazier judiciar si adeverință de la medicul de familie pentru asistentul personal și certificatul de încadrare în grad de handicap al persoanei cu handicap.